Beynəlxalq Ala-Too Universiteti

Beynəlxalq Ala-Too Universiteti və ya Beynəlxalq Atatürk-Ala-Too Universiteti (rus. Международный университет «Ала-Тоо»; türk. Uluslararası Ala-Too Üniversitesi), Qırğızıstanın Bişkek şəhərində yerləşən özəl universitetdir. 1996-cı ildə qurulmuşdur. Universitet məzun, magistr və doktorantura proqramları üzrə təhsil verir. Qırğızıstanın ən nüfuzlu universitetlərindən biridir. [mənbə göstərilməlidir] Universitetdə əsas tədris dili ingilis dilidir, lakin bəzi fənnlər türk, qırğız və rus dillərində tədris olunur. Fransız və alman dilləri də seçmə dərslər olaraq tədris olunur. Universitetin rektoru Səncər Erdolatovdur. Qırğızıstan vətəndaşları, Mərkəzi İmtahan Sisteminin imtahan nəticələrinə görə universitetə qəbul olunurlar. Ala-Too Beynəlxalq Universiteti qlobal İslam təhsili tərəfindən maliyyələşdirilir və idarə olunur. Milli Təhsil Nazirliyi hər il keçid balını elan edir və tələbələr bu bala görə qəbul olunurlar. Digər ölkələrin vətəndaşları üçün qəbul şərtləri fərqlidir. Tarixi Atatürk-Ala-too Beynəlxalq Universiteti Qırğızıstan Respublikasının ərazisində yaradılan ilk özəl universitetlərdən biridir. Təsisçiləri beynəlxalq təhsil müəssisəsi olan "Sepat" təhsil müəssisəsi və Qırğızıstan Respublikasının Elm, Təhsil və Mədəniyyət Nazirliyi idi. İlk buraxılışı 2001-ci ildə olmuşdur. Qeyd edək ki, Ala-Too Beynəlxalq Universiteti Fətullah Gülən tərəfindən dəstəklənən islamın əsaslarını təbliğ edən və izləyən "Sebat" Təhsil Vəqfi tərəfindən qurulduğundan, onun adı həmişə nurçular cərəyanı ilə bir hallanırdı. Bu səbəbdən Türkiyə hökumətinin Güləni günahlandırdığı 2016-cı il dövlət çevrilişi cəhdindən sonra, Türkiyə prezidenti Rəcəb Tayyib Ərdoğan rəhbərliyi Qırğızıstan hökumətindən Gülənçilik hərəkatına bağlı qurumları bağlamasını tələb etdi. Lakin Qırğızıstan hökuməti Ankaranın tələblərini yerinə yetirməkdən imtina etdi. Bu halda Türkiyə hökuməti Qırğızıstan Respublikası ilə diplomatik münasibətləri kəsəcəyi ilə hədələdi. 2017-ci ilin əvvəlində isə Türkiyə prokurorluğu universiteti Gülən hərəkatı ilə əlaqədə günahlandıraraq terror təşkilatlarının siyahısına əlavə etdi. Bundan sonra universitetin adı dəyişdirildi, rektor vəzifəsini tutan Türkiyə vətəndaşı Qırğızıstan vətəndaşı ilə əvəz olundu və Qırğızıstan Təhsil Nazirliyi universitetin əsasını qoyan Sebat (Sapat) qurumunun qurucularından biri oldu. Fakültələri Ala-Too Beynəlxalq Universitetinin aşağıdakı fakültələri və proqramları var: Yeni Texnologiyalar fakültəsi Kompüter elmləri Elektron və nanoelektronika mühəndisliyi Tətbiqi riyaziyyat və İT Sosial Elmlər fakültəsi Türkologiya Çin dili və tərcüməsi Sinxron tərcümə İngilis dili və ədəbiyyatı Pedaqogika Psixologiya Jurnalistika İqtisadiyyat və İdarəetmə fakültəsi Dünya iqtisadiyyatı və beynəlxalq biznes Beynəlxalq əlaqələr İdarəetmə Maliyyə və bank işi Mühasibat və audit Sənaye mühəndisliyi Tibb fakültəsi Ümumi tibb Pediatriya Peşə təhsili İqtisadiyyat və mühasibat Bank işi Marketinq Kompüter sistemləri və kompleksləri Proqram mühəndisliyi Dizayn Hüquq elmləri Distant Tədris Mərkəzi İdarəetmə Maliyyə və bank işi və mühasibat Mühasibat, təhlil və audit Beynəlxalq İqtisadiyyat və İş Pedaqogika İstinadlar Xarici keçidlər Official website Official website